Studentët e huaj në SHBA
Në Shtetet e Bashkuara ndodhet një numër rekord prej 866 mijë studentësh të huaj
Afro 900 mijë studentë ndërkombëtare po studiojnë në universitetet amerikane, më shumë se kurrë më parë. Rreth gjysma e tyre vijnë nga Azia, shumica nga Kina. Në SHBA ndodhen më shumë studentë të huaj se në çdo vend tjetër të botës, dhe numri i tyre është në rritje. Një raport i ri nga Instituti për Arsimim Ndërkombëtar thotë se në vitin akademik 2013-2014, më shumë se 886 mijë studentë të huaj u regjistruan në institucionet e arsimit të lartë në SHBA, një rritje prej 8% krahasuar me një vit më parë. Tashmë numri i studentëve të huaj në SHBA është dyfishi i një dekade më parë. Kjo rritje i atribuohet studentëve universitarë që vijnë nga Kina. Ndërkohë që vazhdon të rritet regjistrimi i studentëve kinezë, viti i kaluar akademik pati gjithashtu rritje të numrit të studentëve nga Kuvajti, Brazili, Arabia Saudite, dhe madje edhe Irani. Më shumë se 4% e të gjithë studentëve të arsimit të lartë në SHBA janë të huaj. Arsimtarët thonë se prania e studentëve të huaj në shkollat amerikane është dobiprurëse, dhe se 4 mijë kolegje dhe universitete amerikane munden të pranojnë edhe më tepër. “ Regjistrimi i studentëve nga jashtë kontribuon gjithashtu për ekonominë amerikane. “ Departmenti amerikan i Shtetit dhe Departamenti i Arsimit promovojnë gjithashtu edhe studimin jashtë të studentëve amerikanë. Rreth 290 mijë studentë amerikanë shkuan për studime jashtë vendit në 2012-2013. Evropa, në veçanti Britania, mbetet destinacioni numër një për studentët amerikanë. Por, raporti i fundit “Open Door” tregon se më shumë studentë tashmë po zgjedhin të shkojnë në Amerikën Latine dhe në Kinë. Ndërkohë që shkollat amerikane vazhdojnë të tërheqin të rinj nga e gjithë bota, po rriten gjithashtu shkëmbimet studentore edhe ndërmjet vendeve të tjera.